সুজিত বসুর অফিস থেকে ২০ ঘণ্টা পর বেরল ইডি

কলকাতা: পুর নিয়োগ দুর্নীতি মামলায় শহরে ইডির তল্লাশি (ED Raid)।রাজ্যের দমকল মন্ত্রী সুজিত বসু (Sujit Bose ED Raid) অফিস এবং একাধিক জায়গায় ম্যারাথন তল্লাশি চালাচ্ছে ইডির আধিকারিকরা। তল্লাশিরে উদ্ধার সম্পত্তির নথি, ডিজিটাল ডিভাইস। ইডি তল্লাশিতে বাজেয়াপ্ত হয়েছে নগদ ৪৫ লক্ষ টাকা।

দুর্গাপুজো মিটতেই পুরসভায় নিয়োগ দুর্নীতি মামলাতে কোমর বেঁধে ফের নেমেছে ইডি। প্রায় ২০ ঘণ্টা তল্লাশি চালানোর পর রাত দেড়টা নাগাদ সুজিত বসুর অফিস থেকে বেরিয়ে যায় ইডি। সুজিত বসুর ছেলের রেস্তোরাঁতেও তল্লাশি চালায় ইডি। বাইপাস সংলগ্ন ধাবায় প্রায় ২২ ঘণ্টা ধরে তল্লাশি চালায় ইডি। ভোর রাতে রেস্তোরাঁ থেকে বেরিয়ে যান ইডি আধিকারিকরা। বেশ কিছু নথি বাজেয়াপ্ত করেছে ইডি, এমনটাই সূত্রের খবর।